Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 6/1999. (II. 1.) OM rendelethez
Paragraph Index: 562

4. A képzési idő A jogász, valamint az államigazgatási főiskolai szintű szakképzettséggel rendelkezőknek 5 félév, legalább 200 tantervi óra. A más egyetemi szintű, illetve 4 éves tanárképző főiskolai szakképzettséggel rendelkezőknek 6 félév (legalább 250 óra). Ez utóbbiak részére a 6 féléves képzési idő az alapvető jogi ismeretek bevezető félév keretében történő megszerzését biztosítja. Az intézményi tanterv kötelező tantervi órákon (200 óra) túl a tananyag elsajátításához szükséges további különböző típusú tanrendszerű vagy egyéni időráfordítást írhat elő (önálló tanulmányi munka, gyakorlat, házi feladat stb.). A szakdolgozat elkészítésére és a záróvizsga letételére az utolsó (5. illetve 6.) félévben kerül sor.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes